# MANCOMUNITAT D’AIGÜES DE LES GARRIGUES

JUNTA GENERAL

\_\_\_\_\_\_\_\_\_\_\_\_\_\_

**ACTA Núm. 2/2021**

**DE LA SESSIÓ DE CONSTITUCIÓ DE LA JUNTA GENERAL**

**CELEBRADA EL DIA EL DIA 2 DE JUNY 2021**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ASSISTEIXEN**

President

|  |  |  |
| --- | --- | --- |
| 1 | FRANCESC J. ESQUERDA TAMARIT | GRANYENA DE LES G. |

|  |  |  |
| --- | --- | --- |
| 2 | VICTOR MASIP ROMERO | L’ALBAGÉS  |
| 3 | RAMON MARIA LLIMÓS MONTAGUT | L’ALBAGÉS |
| 4 | JAUME FARRE MORAGUES  | L’ALBI |
|  | JOSEP M. SANFELIU BALAGUER | L’ALBI |
| 5 | ÒSCAR R. ACERO GIRAL | BOVERA |
| 6 | ANNA TORRES FERNANDEZ | COGUL |
| 7 | JOSEP CIVIT ORO | COGUL |
| 8 | JOSEP CUNILLERA BOLDÚ | ESPLUGA CALBA |
| 9 | RUBEN MARTINEZ GONZALEZ | ESPLUGA CALBA |
| 11 | JORDI ARBOS GABARRO | FULLEDA |
| 12 | ELENA LLAURADO POMAR | LA GRANADELLA  |
| 13 | CARLOS TOST PERELLO | JUNCOSA  |
| 14 | LLUIS DALMAU ALMACELLAS  | JUNCOSA |
| 15 | RAMON PIÑOL SENTIS  | LLARDECANS |
| 16 | JORDI GAYA MASANA | ELS OMELLONS  |
| 17 | MONTSERRAT MARTI RIBES | POBLA DE CÉRVOLES |
| 18 | JORDI SARLE MARFULL | EL SOLERÀS  |
| 19 | JOSEP MARIA PREIXENS FLIX | EL SOLERÀS  |
| 20 | RAMON MARIA ARBÓS PALAU | TARRÉS |
| 21 | RAMON VALLVERDU ARBOS | TARRÉS |
| 22 | ENRIC RIUS ORTIZ | ELS TORMS  |
|  23 | JOSEP BARDIA PREIXENS | ELS TORMS |
| 24 | MARIA ROSA ALEMANY GINÉ | EL VILOSELL  |
| 25 | JOSEP MARIA TARRAGO CLIVILLE | VINAIXA |
| 26 | ALAIN ANGLES PEREZ | VINAIXA |
| 27 | MARC SALTO TOUS | SENAN |
| 28 | ISAIES COS VALLES | SENAN |

Secretària

Eva Forcat Escolà

|  |  |
| --- | --- |
| Nombre legal de membres de la Junta General .................................... | 28 |
| Nombre de membres que assisteixen a la sessió de la Junta .................. | 22 |

:

**ORDRE DEL DIA**

|  |  |
| --- | --- |
| **1.-** | Aprovació, si s’escau, de les actes de les sessions anteriors.- Junta general ordinària 1/2020 de 21 de desembre - Junta General extraordinària 1/2021 de 17 de febrer de 2021 |
| **2.-** | Aprovació, si s’escau, del Compte General de la Mancomunitat 2020. |
| **3.-** | Aprovació, si s’escau adjudicació contracte 1/2020 serveis necessaris per al manteniment preventiu, correctiu i normatiu de les instal·lacions de la Mancomunitat d’Aigües de Les Garrigues per al subministrament d’aigües en alta al municipis de la Mancomunitat. |
| **4.-**  | Aprovació, si s’escau, de l’acord de la Mancomunitat d’aigües de les Garrigues d’adhesió al contracte 2019.03-d1 de l’acord marc de l’ACM de subministrament d’energia elèctrica amb destinació a les entitats locals de Catalunya (EXP. 2019.03). |
| **4.-** | Informes de presidència.  |
| **5.-** | Precs i preguntes. |

**DESENVOLUPAMENT DE LA SESSIO**

|  |  |
| --- | --- |
| **1.-** | **APROVACIÓ, SI S’ESCAU, DE LES ACTES DE LES SESSIONS ANTERIORS.****- JUNTA GENERAL ORDINÀRIA 1/2020 DE 21 DE DESEMBRE** **- JUNTA GENERAL EXTRAORDINÀRIA 1/2021 DE 17 DE FEBRER DE 2021** |

Es donen per llegides les actes de les sessions anteriors 1/2020 i 1/2021 sense cap esmena es aprovada per UNANIMITAT dels 28 membres presents.

|  |  |
| --- | --- |
| **2.-** | **APROVACIÓ DEL COMPTE GENERAL DE LA MANCOMUNITAT 2020** |

Atès que per Decret de Presidència, número 8/2021, de 18 de d’abril, es va aprovar la liquidació del pressupost de la Mancomunitat corresponent a l'exercici de 2020.

Atès que format el compte general de la Mancomunitat, exercici de 2020, fou informat favorablement per la Comissió Especial de Comptes en la sessió del dia 5 de maig de 2020.

Atès que exposat el compte general a informació pública (BOP núm. 87, del dia 7 de maig de 2021), no s’ha presentat cap al.legació ni reclamació.

Vistes les conclusions del Dictamen de la Comissió de Comptes següents:

*1. L’entitat presenta un situació d’equilibri patrimonial, en què els actius no corrents estan totalment finançats pels capitals permanents. Així mateix presenta un superàvit de* ***160.995,21*** *euros.*

*2. El balanç de situació mostra la situació dels actius segons el grau de disponibilitat i dels passius segons el grau d’exigibilitat. En tancar l'exercici té* ***actiu*** *de* ***7.120.903,43*** *€ i un passiu de* ***142.681,50 €.***

*3. La gestió pressupostària de l’entitat local mostra un resultat pressupostari ajustat de* ***+160.995,21*** *euros, un grau d’execució del pressupost de despeses del 108,26% % i d’ingressos del 129,35%.*

*4. En relació als compliments de l’objectiu d’estabilitat, regla de la despesa i deute viu de l’ens local, aquest presenta una capacitat de finançament de 153.604,44 euros, un compliment de la regla de la despesa de 96.812,16 euros, un rati de deute viu de 0,00% i un PMP del darrer trimestre de 2019 de* ***0,00*** *dies.*

*5. En relació al compte general la Intervenció posa de manifest que s’han seguit les bases d’execució del pressupost, així com el que disposen els articles 208 a 212 del Text refós de la Llei reguladora de les hisendes locals, aprovat pel Reial decret legislatiu 2/2004, de 5 de març; regles 44 i següents del SICAL/normal de comptabilitat i 45 i següents del simplificat.*

La Junta General per UNANIMITAT dels 28 membres presents acorda l’adopció del següent acord:

**Primer.-** Aprovar el compte general de la Mancomunitat per a l’Abastament d’Aigua potable a la Comarca de les Garrigues, corresponent a l’exercici de 2020.

**Segon.-**  Trametre el compte general a la Sindicatura de Comptes de Catalunya per a la seva fiscalització.

3. **APROVACIÓ DE L’ADJUDICACIÓ, DEL CONTRACTE DEL SERVEI DE DE MANENIMENT PREVENTIU, CORRECTIU I NORMATIU DE LES INSTAL·LACIONS PER A L’ABASTIMENT D’AIGUA EN ALTA DE LA MANCOMUNITAT D’AIGÜES DE LES GARRIGUES.**

A la vista de l'expedient de contractació tramitat:

|  |  |
| --- | --- |
| **Document** | **Data/Núm.** |
| Proposta de contractació del Servei  | 30/4/2020 |
| Informe de Secretaria | 10/02/2021 |
| Plec prescripcions tècniques | 9/2/2021 |
| Plec de clàusules administratives | 9/2/2021 |
| Informe de fiscalització prèvia | 10/2/2021 |
| Aprovació plecs i convocatòria | 17/2/2021 |
| Publicació perfil del contractant | 18/2/2021 |
| Publicació DOUE | 26/2/2021 |
| Visita instal·lacions | 22/3/2021 |
| Certificat ofertes presentades | 8/4/2021 |
| Mesa de contractació per la obertura dels informes A i C | 12/4/2021 |
| Informe tècnic | 14/4/2021 |
| Mesa de contractació de valoració del Sobre C, Obertura del sobre B i proposta d'adjudicació | 15/4/2021 |
| Requeriment baixa temerària | 15/4/2021 |
| Mesa de contractació de valoració de la baixa anormal o desproporcionada i proposta d’adjudicació | 29/4/2021 |
| Recepció aval i documentació per part de l’empresa millor classificada | 14/5/2021 |
| Informe de fiscalització fase D | 20/5/2021 |

A la vista de les característiques del contracte que es pretén adjudicar:

***A. Objecte***

*Descripció:*

*L’objecte d’aquesta licitació és contractar els serveis necessaris per al manteniment preventiu, correctiu i normatiu de les instal·lacions de la Mancomunitat d’Aigües de Les Garrigues per al subministrament d’aigües en alta al municipis de la Mancomunitat, segons les prescripcions tècniques del present plec.*

*Així mateix els serveis contractats han d’assegurar un bon manteniment i conservació de l’obra civil i equips electromecànics que garanteixin la continuïtat del servei, evitant aturades imprevistes per averies, i allargant la vida útil dels equips instal·lats seguint les especificacions de manteniment recollides en els Plecs.*

*La descripció de les instal·lacions objecte d’aquesta contractació, així com les obligacions i les especificacions per efectuar els treballs associats estan descrites al present plec.*

*El servei es licita en un únic lot.*

*L’expressió de la codificació corresponent a la nomenclatura del Vocabulari Comú de Contractes (CPV) és la que consta 65130000-3****.***

***B. Dades econòmiques***

***B1. Determinació del preu d’acord amb l’article 102.4 LCSP:***

*El contracte estarà expressat en euros: Sí.*

*Determinació del preu: a tant alçat.*

*La forma de pagament serà periòdica.*

*Caldrà acreditar la conformitat dels treballs efectuats mitjançant factures: Sí*

*El finançament del contracte prové de la Mancomunitat d’Aigües de les Garrigues.*

*En aquest contracte es preveu la revisió de preus.*

***B2. Valor estimat del contracte i mètode aplicat per al seu càlcul:***

*El valor estimat del contracte és de* ***1.750.000 € IVA exclòs****.*

*El* ***VEC anual mitjà del contracte*** *degut a que la seva duració es superior a un any és de:* ***.350.000*** *euros IVA exclòs.*

***B3. Pressupost de licitació i pressupost base de licitació:***

*El pressupost de licitació és de 350.000€ iva exclòs.*

***C.-Existència de crèdit***

*C1. Partida pressupostària: 1.452.22799.01.161.227992 Altres serveis realitzats per empreses i professionals*

*C2. Expedient d’abast plurianual: Sí.*

*C3. Acord de Govern: Assemblea*

*C4. Distribució de les anualitats: 6 anualitats, 2 parcials y 4 complertes.*

***D.- Termini de durada del contracte***

*Termini de durada: 5 anys*

*Possibilitat de pròrrogues i termini: sí, per un període d’un any fins un màxim de 4*

***E.- Variants***

*No se’n preveuen*

***F.- Tramitació de l’expedient i procediment d’adjudicació***

*Forma de tramitació: ordinària*

*Procediment d’adjudicació: obert previst als articles 156, 157 i 158 LCSP. Contracte subjecte a regulació harmonitzada: Sí*

*Presentació d’ofertes mitjançant eina de Sobre Digital: Sí*

*Criteris d’adjudicació: Conjuntament, criteris d’adjudicació que depenen d’un judici de valor i criteris quantificables de forma automàtica*

***G.- Solvència i classificació empresarial***

***G1. Criteris de selecció relatius a la solvència econòmica i financera, i, tècnica o professional***

*Les empreses han d’acreditar que compleixen els requisits mínims de solvència que següents o bé alternativament mitjançant la classificació equivalent a aquesta solvència que s’assenyala\_*

*Criteris de selecció relatius a la solvència econòmica i financera, i, tècnica o professional*

*Econòmica i financera:*

*D’acord amb la previsió de l’article 87.1.a) LCSP , el volum anual de negocis referit al millor dels tres últims exercicis anteriors a la data de presentació de les proposicions o en funció de les dates de constitució o d’inici d’activitats de l’empresa, ha de tenir un import igual o superior de 2.000.000 euros. En el cas què la data de constitució de l’empresa o d’inici d’activitat sigui inferior a un any comptat des de la data final de presentació de proposicions, el requeriment s’entendrà proporcional al període.*

*Tècnica o professional:*

*L’import anual, sense incloure els impostos, que el licitador ha de declarar com a executat durant l’any de superior execució en el decurs dels últims tres anys en serveis de naturalesa igual o similar que els que constitueixen l’objecte d’aquest contracte ha de ser com a mínim de 1.000.000 euros.*

***C2.- Classificació empresarial:***

*D’acord amb la disposició transitòria segona del Reial decret 773/2015, de 28 d’agost, pel qual es modifiquen determinats preceptes del RGLCAP, qualsevol de les classificacions a baix indicades serà vàlida per acreditar la solvència d’aquest contracte:*

* *Classificació segons el RGLCAP aprovat en el Reial Decret 1098/2001, de 12 d’octubre (RGLCAP) abans de la modificació pel Reial decret 773/2015.*

|  |  |  |  |
| --- | --- | --- | --- |
| *Servei* | *Grup* | *Subgrup* | *Categoria* |
|  | *O* | *3* | *D* |

* *Classificació segons el Reial decret 773/2015, de 28 d’agost, pel qual es modifiquen determinats preceptes del RGLCAP:*

|  |  |  |  |
| --- | --- | --- | --- |
| *Servei* | *Grup* | *Subgrup* | *Categoria* |
|  | *O* | *3* | *3* |

***G3. Adscripció de mitjans personals/materials a l’execució del contracte Sí***

*En aplicació de l’article 76.2 de la LCSP, els licitadors, a més d’acreditar la seva solvència, hauran de presentar un compromís d’adscripció de mitjans personals durant l’execució d’aquest contracte que necessàriament ha de complir amb els requisits establerts en el model que figura a* ***l’Annex VI*** *d’aquest plec.*

*Aquest compromís quedarà integrat en el contracte.*

***H.- Criteris d’adjudicació***

*Puntuació proposta econòmica: 60 punts adjudicats de forma proporcional*

*Puntuació proposta tècnica: 40 punts, en aquest apartat es valorarà la qualitat*

*10 punts per la proposta d’organització del servei i les mesures mediambientals a implementar.*

*10 punts pel pla de director de millora del servei*

*10 punts pel pla analític*

*10 punts pel pla de telecontrol*

*Per a la valoració dels criteris anterior es primarà les propostes que tendeixin a millorar les condiciones mediambientals, les tendeixin a millorar la capacitat de resposta en cas d’incidències, la millora de la qualitat de l’aigua.*

*Per cada apartat s’atribuirà 10 punt a la millor oferta en cada apartat, 5 punts a la mitjana i 0 a la pitjor.*

***I.- Criteris per a la determinació de l’existència de baixes presumptament anormals***

*En aplicació del que preveu l’article 149.2 de la LCSP, es consideraran presumptes ofertes anormalment baixes en el seu conjunt, en els casos següents:*

*La determinació de les ofertes que presentin uns valors anormals o temeraris s’ha de dur a terme en funció dels límits i els paràmetres objectius establerts a continuació:*

*Si concorre una empresa licitadora, es considera que l’oferta és anormal si compleix els dos criteris següents:*

*Que l’oferta econòmica sigui un 25% més baixa que el pressupost de licitació.*

*Que la puntuació que li correspongui en la resta de criteris d’adjudicació diferents del preu sigui superior al 80% de la puntuació total.*

*Si concorren dues empreses licitadores, es considera oferta anormal la que compleixi el criteri següent:*

*Que la puntuació total que li correspongui en la suma de punts de tots els criteris d’adjudicació sigui superior en més d’un 20% a la puntuació total més baixa.*

*Si concorren tres o més empreses licitadores, es considera oferta anormal la que compleixi un dels dos criteris següents:*

*Quan no hi ha cap puntuació per sota del 90% de la mitjana aritmètica de totes les puntuacions:*

*Que la puntuació de la oferta sigui superior en més d’un 10% a la mitjana aritmètica de totes les puntuacions.*

*Quan hi ha puntuacions per sota del 90% de la mitjana aritmètica de totes les puntuacions:*

*Que, un cop excloses les puntuacions inferiors al 90% de la mitjana aritmètica de totes les puntuacions, la puntuació de la oferta sigui superior en més d’un 10% a la mitjana aritmètica de les puntuacions que no han estat excloses.*

***J.- Altra documentació a presentar per l’empresa proposada com adjudicatària***

*La Mancomunitat organitzarà una visita prèvies de les instal·lacions, aquesta visita serà obligatòria pels licitadors, i no es podrà presentar una empresa que no hagi anat a la visita.*

*Declaració en què s’indiqui el responsable de la prestació del servei.*

*Acreditar la contractació d’una pòlissa d'assegurança de responsabilitat civil, i de responsabilitat civil mediambiental de conformitat amb la llei 26/2007 de 23 d’octubre de Responsabilitat mediambiental, amb la corresponent garantia financera que es derivi dels riscos associats. L’import mínim assegurat serà de 3.000.000 euros, que haurà de presentar en el Registre General de la Mancomunitat simultàniament amb la formalització del contracte o amb anterioritat.*

***K.- Garantia provisional***

*D’acord amb l’article 106.1 LCSP no s’exigeix*

***L.- Garantia definitiva***

*D’acord amb l’article 107 LCSP s’exigeix una garantia definitiva d’un 5% de l’import d’adjudicació*

***M.- Condicions especials d’execució***

*L’empresa contractista de més de 150 persones treballadores està legalment obligada, d’acord amb l’article 45 de la Llei Orgànica 3/2017, de 22 de març, per a la igualtat efectiva de dones i d’homes, en els deu primers dies posteriors a la data de formalització del contracte, a presentar el Pla d’Igualtat entre homes i dones que serà d’aplicació a les persones que executin el contracte i, en el cas que no hi estigui legalment obligada, les mesures alternatives aplicables en relació amb les persones treballadores que participaran en el contracte.*

*D’altra banda, l’empresa contractista, abans de la recepció del contracte, ha de lliurar a la persona responsable del contracte un informe final sobre l’aplicació efectiva de les mesures durant el mateix.*

*Per tal de donar compliment al que preveu l’article 55.2 de la Llei 19/2014, de 29 de desembre, de transparència, accés a la informació pública i bon govern, l’empresa contractista ha d’adequar la seva activitat als principis ètics i les regles de conducta següents:*

*Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.*

*No realitzar accions que posin en risc l’interès públic.*

*Denunciar les situacions irregulars que es puguin presentar en els processos de contractació pública o durant l’execució dels contractes.*

*Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).*

*Respectar els acords i les normes de confidencialitat.*

*Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions dereferència, sens perjudici del compliment de les obligacions de transparència que els pertoquin de forma directa per previsió legal.*

*Per tal d’aplicar la mesura prevista a l’article 202.2 de la LCSP de foment de la igualtat entre homes i dones en el treball, s’estableix com a condició especial d’execució la no utilització de llenguatge sexista en cap document escrit ni visual relacionat amb el contracte.*

*L’empresa adjudicatària i el seu personal hauran de respectar, en tot cas, les prescripcions de la Llei orgànica 3/2018 de 5 de desembre, de protecció de dades personals i garantia dels drets digitals i normes que la desenvolupin i de la LCSP.*

*Els contractistes o subcontractistes o empreses filials o empreses interposades que participin en l’execució d’aquest contracte públic, no poden realitzar operacions financeres en paradisos fiscals -segons la llista de països elaborada per les Institucions Europees o avalada per aquestes o, en el seu defecte, per l'Estat espanyol-, o fora d'ells i que siguin considerades delictives, en els termes legalment establerts com ara delictes de blanqueig de capitals, frau fiscal o contra la Hisenda Pública.*

***N.-Modificació del contracte prevista***

*Sí, quan es produeixi un increment de xarxa.*

***O.- Cessió del contracte***

*Sí*

***P.-Subcontractació***

*Sí, amb limitacions.*

***Q.- Revisió de preus***

*Si d’acord amb la clàusula 29.*

***R.-Termini de garantia***

*No*

***S.- Import màxim de les despeses de publicitat que han d’abonar l’empresa o les empreses adjudicatàries***

*No es cap màxim.*

***T.-Programa de treball***

*Sí, es demana.*

***U.- Comitè d’experts:***

*No*

Examinada la documentació que l'acompanya, vist l'informe de Secretaria, i de conformitat amb allò que s'ha fixat en la Disposició Addicional Segona de la Llei 9/2017 de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,

El President sotmet l’assumpte a votació els següents punts que són aprovats per **UNANIMITAT** dels 28 membres presents:

**PRIMER.** Adjudicar el contracte *de serveis necessaris per al manteniment preventiu, correctiu i normatiu de les instal·lacions de la Mancomunitat d’Aigües de Les Garrigues per al subministrament d’aigües en alta al municipis de la Mancomunitat,* en les condicions que figuren en la seva oferta i les que es detallen en els plecs de clàusules administratives particulars i de prescripcions tècniques a:

**FCC Aqualia, S. A amb CIF A26019992**

**SEGON.** Són característiques i avantatges determinants de què hagin estat seleccionades les ofertes presentades pels citats adjudicataris amb preferència a les presentades pels restants licitadors les ofertes dels quals van ser admeses, les següents:

**TERCER.** Acceptar la documentació prevista a les clàusules 16 i 17 del Plec lliurada per FCC Aqualia, S. A dins de termini.

**QUART.** Disposar la despesa corresponent d'acord amb l'informe de fiscalització que s'emeti per la Intervenció.

**CINQUE.** Donar compte de la present Resolució a Intervenció i a Tresoreria a l'efecte de practicar les anotacions comptables que procedeixin.

**SISÈ.** Publicar anunci d'adjudicació en el perfil de contractant en termini de 15 dies.

**SETÈ.** Designar com a responsable del contracte a Presidència.

**VUITÈ.** Notificar l'adjudicació als licitadors que no han resultat adjudicataris.

**NOVÈ.** Notificar a l’adjudicatari del contracte, la present Resolució i citar-lo per a la signatura del contracte.

**DESÈ.** Publicar anunci de formalització del contracte en el Perfil de contractant en termini no superior a quinze dies després de la perfecció del contracte i amb el contingut contemplat en l'annex III de la Llei 9/2017 de 8 de novembre, de Contractes del Sector Públic.

**ONZÈ.** Publicar anunci de formalització del contracte en el «Diari Oficial de la Unió Europea» a tot tardar 10 dies després de la formalització del contracte.

**DOTZÈ.** Comunicar al Registre de Contractes del Sector Públic les dades bàsiques del contracte incloent la identitat de l'adjudicatari, l'import d'adjudicació, juntament amb el desglossament corresponent de l'Impost sobre el Valor Afegit.

El Sr. Alain Anglès comenta que costa de creure la baixada de preu i que s’haurà de fer un seguiment molt exhaustiu del que han ofert.

El President exposa que atès que el plec de clàusules del nou contracte de serveis preveu la contractació d’un tècnic assessor s’ha pensat en contractar a l’enginyer Joan Guardia per exercir de tècnic de la Mancomunitat.

**4. PROPOSTA D’ACORD DE LA MANCOMUNITAT D’AIGÜES DE LES GARRIGUES D’ADHESIÓ AL CONTRACTE 2019.03-D1 DE L’ACORD MARC DE SUBMINISTRAMENT D’ENERGIA ELÈCTRICA AMB DESTINACIÓ A LES ENTITATS LOCALS DE CATALUNYA (EXP. 2019.03).**

**Antecedents.-**

**1.-** El Consorci Català pel desenvolupament Local (CCDL), per encàrrec de l’Associació Catalana de Municipis (ACM), va aprovar en la sessió de la seva Comissió Executiva de data 1 d’octubre de 2020, i prèvia tramitació del corresponent procediment administratiu a tal efecte de conformitat amb els plecs de clàusules administratives particulars i prescripcions tècniques aprovats per Resolució de Presidència del CCDL de data 22 de juny de 2020 i publicats al perfil de contractant de l’entitat, la selecció de l’Acord marc de subministrament d’energia elèctrica, amb destinació a les entitats locals de Catalunya (Expedient 2019.03), d’acord amb el següent detall d’empreses seleccionades:

ENDESA ENERGIA, SAU: Lots 1, 2 i 3.

NEXUS ENERGIA, SA: Lots 1, 2 i 3.

GAS NATURAL COMERCIALIZADORA, SA: Lots 1,2 i 3.

IBERDROLA CLIENTES, SAU: Lots 1, 2 i 3.

ENDESA ENERGÍA RENOVABLE, SL: Lots 4, 5, 6 i 7.

ELECTRA CALDENSE ENERGIA, SA”: Lots 4, 5, 6 i 7.

IBERDROLA SERVICIOS ENERGÈTICOS, SA: Lots 4, 5, 6 i 7.

HIDOELÉCTRICA DEL VALIRA, SA: Lot 6.

**2.-** En data 6 de novembre de 2020, un cop notificat l’acord esmentat a l’apartat anterior a totes les empreses licitadores, i havent transcorregut el termini legalment establert per a la interposició de recurs especial en matèria de contractació, es va procedir a formalitzar l’Acord marc en qüestió amb les empreses seleccionades, abans relacionades.

**3.-** Posteriorment, en data 12 de novembre de 2020, la Presidència d’aquest Consorci va adoptar la Resolució núm. 68/2020 per la que es resolgué, entre d’altres, aprovar l’expedient de contractació i el corresponent plec de clàusules administratives particulars del procediment amb número de referència 2019.03.D01, per a l’adjudicació dels lots 1, 2 i 3 de l’Acord marc de subministrament d’energia elèctrica amb destinació a les entitats locals de Catalunya (expedient núm. 2019.03), mitjançant el procediment de subhasta electrònica entre les empreses seleccionades en l’Acord marc del que deriva. Prèvia tramitació del corresponent procediment administratiu seleccionades i va adjudicar els lots 1, 2 i 3 de l’Acord marc a favor de l’empresa que va obtenir el millor preu en les subhastes electròniques, d’acord amb la fórmula i les taules de preus de sortida i valors del percentatge sobre el consum total anual per tarifa i període, previstos en el PCAP d’aplicació, de la que en resultà adjudicatària l’empresa ENDESA ENERGIA, SAU pel que fa als lots 1 i 2 i l’empresa IBERDROLA CLIENTES SAU pel lot 3.

**4.-** En data 8 de gener de 2021, es van formalitzar, entre el CCDL i les empreses adjudicatàries dels lots 1, 2 i 3, el corresponent contracte de subministrament elèctric, licitat de conformitat amb el procediment derivat referenciat a l’apartat anterior.

**Fonaments de Dret.-**

Disposició addicional 3a. de la LSCP, en relació a la Disposició addicional 5a de la LBRL, en la redacció donada per la LRSAL.

Articles 227 i ss. de la LCSP, en relació a la DA 5a de la LBRL respecte a la creació i règim de centrals de contractació i l’adhesió a aquestes.

Articles 219 a 222 de la LCSP en relació al règim dels Acords marc.

Article 153 de la LCSP pel que fa a la formalització dels contractes administratius mitjançant la signatura per les parts del contracte dels corresponents documents contractuals.

Plecs de clàusules administratives particulars i de prescripcions tècniques aprovats per Resolució de Presidència núm. 30/2020, de 22 de juny de 2020 i publicats al perfil de contractant de l’entitat, que regeixen l’Acord marc de subministrament d’energia elèctrica, amb destinació a les entitats locals de Catalunya (Exp. 2019.03).

Plec de clàusules administratives particulars aprovat per Resolució de la Presidència núm. 68/2020, de 12 de novembre de 2020 i publicats al perfil de contactant de l’entitat que regeixen el procediment derivat de l'Acord marc de subministrament d’energia elèctrica amb destinació a les entitats locals de Catalunya (Exp. 2019.03 D01).

Article 52 i ss. del Decret Legislatiu 2/2003, de 28 d’abril pel qual s’aprova el Text refós de la Llei municipal i de règim local de Catalunya, i resta de disposicions vigents concordants en matèria de règim local que regulen el règim de funcionament i competències de les entitats locals.

Per tot això, i d’acord als els antecedents abans esmentats i els fonaments de dret assenyalats anteriorment, la Junta General per **UNANIMITAT** dels 28 membres presents, l’adopció dels següents,

**ACORDS**

**Primer.-** Disposar l’adhesió de la Mancomunitat d’aigües de les Garrigues al contracte 2019.03-D1 de l’Acord marc de subministrament d’energia elèctrica amb destinació a les entitats locals de Catalunya (Exp. 2019.03), per una durada de dotze mesos, a partir de l'1 de juliol de 2021, període que es podrà prorrogar per tres períodes més de 12 mesos cadascun.

**Segon.-** Aprovar la contractació del subministrament d’energia elèctrica dels punts de subministrament (CUPS) de titularitat del la Mancomunitat d’aigües de les Garrigues ordenats per lot, que s’inclouen al contracte:

 LOT 1. CUPS del Lot 1 Baixa tensió de menys de 15 kW adjudicat a ENDESA ENERGIA SAU

|  |  |  |  |
| --- | --- | --- | --- |
| Núm. | CUPS | TARIFA\* | Ubicació (opcional) |
| 1 | ES0031405834527001DP0F | 2.1DHA | BC PERELLO . EL VILOSELL |
| 2 | ES0031405836376001SS0F | 2.0DHA | DS AFORES TARRÉS  |
| 3 | ES0031405692474001GE0F | 2.0DHA | AFORES GRANYENA GARRIGUES  |
| 4 | ES0031405722855001MT0F | 2.0A | PLA SETJAR GRANYENA GARRIGUES  |
| 5 | ES0031405740898001EY0F | 2.0DHA | PD TAPIADES EL SOLERÀS |
| 6 | ES0031405943666001FY0F | 2.0A | PLA DE LA BASSA ESPLUGA CALBA |
| 7 | ES0031405943665001DH0F | 2.0A | PD SERRETA JUNCOSA |
| 8 | ES0031405733585001VV0F | 2.0DHA | TRASCASTELL,4 EL VILOSELL |

LOT 2. CUPS del Lot 2 Baixa tensió de mes de 15 kW adjudicat a ENDESA ENERGIA SAU

|  |  |  |  |
| --- | --- | --- | --- |
| Núm. | CUPS | TARIFA\* | Ubicació (opcional) |
| 1 | ES0031405660476001BJ0F | 3.0A | PD COVA . LA GRANADELLA |
| 2 | ES0031405660475001ZW0F | 3.0A | PD . LA FONT . TORREBESSES |
| 3 | ES0031405716831001SE0F | 3.0A | LES CASETES D’UTXESA |
| 4 | ES0031405725520001TJ0F | 3.0A | PD. VINYETES . ALBAGÉS |
| 5 | ES0031405636137001RG0F | 3.0A | C-230 SARROCA DE LLEIDA |
| 6 | ES0031405739211001KX0F | 3.0A | CM ALBAGÉS.CERVIÀ DE LES GARRIGUES |
| 7 | ES0031405739241001ZH0F | 3.0A | CRTA ALBI.CERVIA DE LES GARRIGUES |
| 8 | ES0031405822111001QY0F | 3.0A | PD.SANT ANTONI. LA GRANADELLA |
| 9 | ES0031408047262001YK0F | 3.0A | VALL MAJOR . JUNCOSA  |

S’envia com a documentació annexa la relació de CUPS (documents Excel) que inclou totes les CUPS anteriorment relacionades a efectes d’evitar errades de transcripció.

Així mateix, s’envia com a documentació annexa el formulari de dades (document Word) que inclou les dades del titular, les dades de contacte del receptor de les factures elèctriques i les dades de pagament.

Les condicions econòmiques especificades per lots i tarifes són en tot moment les publicades a la pàgina web de l’ACM que deriven de les actualitzacions previstes en els plecs dels preus resultants de les subhastes realitzades el 24 de novembre de 2020.

Els preus del contracte seran actualitzats, d’acord amb el què preveu la clàusula 24 del Plec de clàusules administratives particulars del procediment derivat (Exp.2019.03 D1).

Els preus del terme de potència, d’acord amb el que estableixen els plecs, són fixats per la regulació vigent.

**Tercer.-** Aprovar l’autorització i disposició de la despesa que derivi d’aquest contracte que s’imputarà, dins del pressupost de l’any 2021, amb càrrec a la partida pressupostària núm.: 452.221.00.

**Cinquè.-** Notificar aquest acord a l’empresa adjudicatària de l’Acord marc de subministrament d’energia elèctrica, tot donant-li els efectes de publicitat que siguin preceptius.

**Sisè.-** Notificar l’adopció d’aquest acord al CCDL (a través d’EACAT) i a l’ACM (a través d’EACAT), així com a la resta d’interessats que s’escaigui, i donant-li els efectes de publicitat que siguin preceptius.

|  |  |
| --- | --- |
| **4.-** | **INFORMES DE PRESIDÈNCIA.**  |

El President comenta que s’informarà als municipis per tal de comuniquin a la Mancomunitat quan ompliran piscines.

Finalment, informa que hi ha dos municipis, Alfés i la Urbanització d’Utxesa (pertanyent a Torres de Segre) que s’han interessat per adherir-se a la Mancomunitat i s’han iniciat converses.

Pel que fa al tema de la reforma dels Estatus, s’ha agafat exemples d’Estatuts i s’ha pensat crear una Comissió per abordar el tema.

Un molí l’oli de l’Albagés ha demanat aigua de la Mancomunitat i una casa rural de Cervià i varis pagesos de Torrebesses.

Pel que fa al tema dels ajuts per la redacció del Projecte de la Planta de l’Albagés s’està a l’espera de que surti la subvenció.

|  |  |
| --- | --- |
| **5.-** | **PRECS I PREGUNTES.** |

El Sr. Arbós pregunta com es calcula l’excés d’aigua gastada per habitant quan demana connectar-se un particular. El President respon que ho demana l’Ajuntament i es posa dins de la capacitat de l’Ajuntament i que no distorsionen els volums del municipi i pel que fa als pagesos el consum és molt baix.

El Sr. Cunillera diu que al terme de Vinaixa hi ha una arqueta que fa més d’un any està senyalitzada amb balles d’obra i demana que es retiri. El President diu que avisarà a Sorea.

El Sr. Tarragó comenta el tema de reprendre el conveni per la condonació del deute de l’ICIO. La Secretaria comenta que s’ha de trobar encaix jurídic. El Sr. Tarragó demana que les convocatòries de la Junta es facin per e-notum a partir d’ara la qual cosa s’accepta.

I sense mes assumptes a tractar, s’aixeca la sessió essent les 21:05 del vespre.

 Ho certifico, la Secretaria

 VIST-i-PLAU

 **EL PRESIDENT**

 **Francesc Josep Esquerda Tamarit**